Абедзве горацкія каманды завяршылі 12 тур чэмпіяната Магілёўскай вобласці па футболе перамогамі. На выходных на гарадскім стадыёне ў Горках адбываліся матчы з удзелам мясцовых дружын. У суботу другую перамогу за чэмпіянат здабыў аматарскі клуб Міражадолеўшы Чавусы з лікам 1:0. Гол у браму праціўніка забіў Яўген Сувораў. Цяпер наша маладая каманда паднялася з апошняга радка турнірнай табліцы на перадапошні. Замыкае спіс удзельнікаў чэмпіяната ФК Друць з Бялынічаў, спартоўцы якога на мінулых выходных абвясціла пра сыход са спаборніцтваў. У нядзелю ФК Горкі не даў супернікам з Чэрыкава ні кроплі надзеі на пазітыўнае завяршэнне сустрэчы. Усю гульню нашы байцы вялі і сышлі з поля, калі лік на табло быў 9:0 на нашу карысць. Наступныя гульні для горацкіх футбалістаў – на выездзе. 22 жніўня Міраж згуляе ў Краснаполлі, а Горкі – у Круглым.Ягор Клішэвіч 